પાકિસ્તાની વિદેશ પ્રધાને હુર્રિયતના આ નેતાને કર્યો ફોન, ભારતીય વિદેશ મંત્રાલય નારજ | CN24NEWS
Homeપાકિસ્તાની વિદેશ પ્રધાને હુર્રિયતના આ નેતાને કર્યો ફોન, ભારતીય વિદેશ મંત્રાલય નારજ
ભારતીય વિદેશ મંત્રાલયે હુર્રિયતના નેતાને પાકિસ્તાની વિદેશ પ્રધાન તરફથી આવેલા ફોનને લઈને નારજગી વ્યક્ત કરી છે. પાકિસ્તાની વિદેશ પ્રધાન શાહ મહમૂદ કુરૈશીએ હુર્રિયત કોન્ફ્રેંસ નેતા મીરવાઈઝ ઉમર ફારૂક સાથે ટેલીફોન પર વાતચીત થઈ હતી. આ અંગે વિદેશ સચિવ વિજય ગોખલેએ પાકિસ્તાનના ઉચ્ચાયુક્ત સોલેહ મહેમૂદને તાબડતોબ બોલાવ્યા.
વિદેશ મંત્રાલયના જણાવ્યા અનુસાર સોહેલને કહેવાયું છે કે પાકિસ્તાની વિદેશ પ્રધાનનું આ પગલું ભારતની એકતાને નુકસાન પહોંચાડવાની અને સંપ્રભુતા તથા ક્ષેત્રીય અખંડતાનું ઉલ્લંઘન કરવાનો શરમજનક પ્રયાસ છે. વિજય ગોખલેએ કહ્યું કે પાકિસ્તાનની આ હરકત આંતરરાષ્ટ્રીય સંબંધો સાથે જોડયેલા તમામ માનકોનું ઉલ્લંઘન કરે છે.
પાકિસ્તાના પ્રધાનનું હુર્રિયત નેતાને ફોન કરવો તે પડોશી દેશના આંતરિક મામલામાં હસ્તક્ષેપ કરવા સમાન છે. તેમણે એમ પણ કહ્યું કે આમ કરીને પાકિસ્તાને સાબિત કર્યું છે કે તે આતંકવાદ અને ભારત વિરોધી ગતિવિધિઓ સાથે જોડાયેલા તત્વોને નિયંત્રિત અને પ્રોત્સાહિત કરે છે.
Previous articleઉત્તર ભારતમાં અતિશય ભારે ઠંડી અને ધુમ્મસ, જનજીવન ખોરવાયું, 10 ટ્રેનો મોડી
Next articleઅનંત હેગડેનું રાહુલ પર નિશાન, કહ્યું- પિતા મુસ્લીમ, મા ક્રિશ્ચિયન તો દીકરો બ્રાહ્મણ કેવી રીતે?